joelniklaus/EU_Wikipedias huggingface dataset:
Λεάνδρο Παρέδες

Ο Λεάνδρο Ντανιέλ Παρέδες (Ισπανικά: Leandro Daniel Paredes), γεννημένος στις 29 Ιουνίου 1994, είναι Αργεντινός επαγγελματίας ποδοσφαιριστής που αγωνίζεται ως μέσος στον γαλλικό σύλλογο Παρί Σεν Ζερμέν.

Καριέρα

Μπόκα Τζούνιορς
Πραγματοποίησε το ντεμπούτο του για τη Μπόκα στις 6 Νοεμβρίου 2010 στον εκτός έδρας αγώνα με την Αρχεντίνος Τζούνιορς (0–2). Στις 29 Ιανουαρίου 2014 μετεγγράφηκε στην ιταλική Κιέβο Βερόνα για το υπόλοιπο της περιόδου 2013–14.

Ρόμα
Είχε ανακοινωθεί πως η Ρόμα συμφώνησε να υπογράψει τον Παρέδες ως δανεικό από την Μπόκα, με το ύψος του δανεισμού να ανέρχεται στα 4,5 εκατομμύρια ευρώ, ωστόσο η Ρόμα δεν είχε πλέον το δικαίωμα να εγγράψει παίκτες που κατάγονται από χώρες εκτός της Ευρωπαϊκής Ένωσης, γι' αυτό και ο Παρέδες μετεγγράφηκε στην Κιέβο.

Στις 19 Ιουλίου 2014 μετεγγράφηκε στη Ρόμα με προσωρινή συμφωνία, και με πιθανότητα απόκτησής του από την Μπόκα. Στις 27 Σεπτεμβρίου 2014 πραγματοποίησε το ντεμπούτο του στον αγώνα εναντίον της Ελλάς Βερόνα. Στις 8 Φεβρουαρίου 2015, ο Παρέδες πέτυχε το πρώτο του τέρμα για τη Ρόμα στον αγώνα με την Κάλιαρι (2:1). Τον Ιούνιο του 2015 η Ρόμα υπέγραψε συμφωνία ύψους 6,067 εκατομμύρια δολάρια για την απόκτησή του. Δόθηκε ως δανεικός στην Έμπολι για τη χρονιά 2015–16 και επέστρεψε στη Ρόμα την επόμενη χρονιά, συμμετέχοντας σε αγώνες του πρωταθλήματος και ευρωπαϊκών διοργανώσεων.

Ζενίτ 
Στις 1 Ιουλίου 2017, η Ζενίτ ανακοίνωσε την υπογραφή τετραετούς συμβολαίου με τον Παρέδες. Η αξία της μεταγραφής ανέρχεται στα 23 εκατομμύρια δολάρια, καθώς και επιπρόσθετα 4 εκατομμύρια σε περίπτωση επιτυχιών.

Παρί Σεν Ζερμέν 
Τον Ιανουάριο του 2019 υπέγραψε στην Παρί Σεν Ζερμέν.

Διεθνής

Στις 19 Μαΐου 2017 έλαβε κλήση στην Εθνική Αργεντινής για τους φιλικούς αγώνες με τη Βραζιλία και τη Σιγκαπούρη. Πραγματοποίησε το ντεμπούτο του ως διεθνής στον αγώνα με τη Σιγκαπούρη στις 13 Ιουνίου, πετυχαίνοντας και το πρώτο του τέρμα με τη φανέλα της Εθνικής Αργεντινής.

Διακρίσεις

Πρωτάθλημα Αργεντινής: Απερτούρα 2011
Κύπελλο Αργεντινής: 2011–12

Παραπομπές

Εξωτερικοί σύνδεσμοι

Leandro Paredes at Soccerbase

Αργεντινοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Αργεντινής Κ17
Ποδοσφαιριστές Εθνικής Αργεντινής
Ποδοσφαιριστές Παρί Σεν Ζερμέν
Ποδοσφαιριστές Λιγκ 1
Ποδοσφαιριστές Μπόκα Τζούνιορς
Ποδοσφαιριστές Κιέβο Βερόνα
Ποδοσφαιριστές Ρόμα
Ποδοσφαιριστές Σέριε Α
Ποδοσφαιριστές Ζενίτ Αγίας Πετρούπολης
Ποδοσφαιριστές Πρέμιερ Λιγκ Ρωσίας
Ποδοσφαιριστές Κόπα Αμέρικα 2021
Ίαν Γκλεν

O Ίαν Γκλεν () είναι Σκωτσέζος ηθοποιός.

Γεννήθηκε το 1961 στο Εδιμβούργο και σπούδασε υποκριτική στη Βασιλική Ακαδημία Δραματικών Τεχνών στο Λονδίνο.

Καλλιτεχνική πορεία
Η πρώτη του σημαντική κινηματογραφική συμμετοχή ήταν το 1990 στο Silent Scream, όταν και κέρδισε την Αργυρή Άρκτο καλύτερου ηθοποιού στο φεστιβάλ του Βερολίνου. 

Στη συνέχεια, έπαιξε στο Lara Croft: Tomb Raider (2001), στο Πίσω από τους τοίχους (2003) και στο Η Σιδηρά Κυρία (2011).

Στην τηλεόραση, έπαιξε στο Downton Abbey και το 2013 κέρδισε μαζί με όλο το καστ το Βραβείο Σωματείου Ηθοποιών. Από το 2011 συμμετέχει στη σειρά Game of Thrones στον ρόλο του Τζόρα Μόρμοντ.

Παραπομπές

Εξωτερικοί σύνδεσμοι
 
 

Σκωτσέζοι άνδρες ηθοποιοί τηλεόρασης
Σκωτσέζοι άνδρες ηθοποιοί κινηματογράφου
Σκωτσέζοι άνδρες ηθοποιοί θεάτρου
Μηνάς Καραγιώργης

Ο Μηνάς Καραγιώργης (6 Απριλίου 1995) είναι κύπριος ποδοσφαιριστής απο την Λάρνακα. Αγωνίζεται στη θέση του κεντρικού αμυντικού (CB).

Σταδιοδρομία σε συλλόγους
Ξεκίνησε τη καριέρα του στην ομάδα Νέων της  Ανόρθωσης, όπου συμμετείχε στις ομάδες U13, U15,U17, και U21. (2004-2012). Την επομένη σεζόν, 2012-2013, αγωνίστηκε στην κύρια ομάδα του Ερμής Αραδίππου. Ακολούθησε μεταγραφή του στην ΑΕΚ Λάρνακας όπου αγωνίστηκε στην ομάδα νέων (U21) από το 2013 ως το 2015. Κατά την διάρκεια της παραμονής του στην ΑΕΚ Λάρνακας υπηρέτησε τη στρατιωτική του θητεία στην Κύπρο. Τέλος κατά το 2015-2016 ανήκε στην ομάδα Παγκύπριος-Ελευθερία Νέας Υόρκης. Την περσινή σεζόν (2016-2017) ανήκε στην κολλεγιακή ομάδα ποδοσφαίρου RCBC Barons του Rowan College at Burlington County στο Νιου Τζέρσεϊ στις Ηνωμένες Πολιτείες Αμερικής.

Συμμετοχή σε Εθνικές Ομάδες
Αγωνίστηκε με την Εθνική Νέων Κύπρου (Εθνική Κύπρου (U-17)) κατά την περίοδο 2011-2012.

Τίτλοι
2016-2017 Rowan College at Burlington County (Πρωταθλητές region19 NJCAA)

Παραπομπές

 
  

Κύπριοι ποδοσφαιριστές
Ποδοσφαιριστές Εθνικής Κύπρου U17
Αμυντικοί ποδοσφαιριστές
Κύπριοι ποδοσφαιριστές στο εξωτερικό
Σοβιετική Δημοκρατία του Τέρεκ

Η Σοβιετική Δημοκρατία του Τέρεκ (ρωσικά: Терская Советская Республика, υπήρξε από τον Μάρτιο του 1918 έως τον Φεβρουάριο του 1919) δημιουργήθηκε εντός της Ρωσικής Σοβιετικής Ομοσπονδιακής Σοσιαλιστικής Δημοκρατίας στο έδαφος της Περιφέρειας Τερέκ. Η πρώτη πρωτεύουσα ήταν το Πιατιγκόρσκ, αλλά μετά πρωτεύουσα έγινε το Βλαντικαφκάς. Μετά τον Ιούλιο του 1918, αποτέλεσε μέρος της Σοβιετικής Δημοκρατίας του Βόρειου Καύκασου. 

Ο διάσημος οικονομολόγος Τζέικομπ Μάρσακ υπηρέτησε ως Γραμματέας Εργασίας, παρόλο που τότε ήταν φοιτητής 19 ετών.

Παραπομπές 

Τερεκ
Αρχαιοζωολογία

Η αρχαιοζωολογία είναι η μελέτη των καταλοίπων της πανίδας. Τα απομεινάρια της πανίδας είναι τα στοιχεία που απομένουν όταν πεθαίνει ένα ζώο. Περιλαμβάνει: οστά, κελύφη, μαλλιά, χιτίνη, λέπια, δέρματα, πρωτεΐνες και DNA. Από αυτά τα αντικείμενα, τα οστά και τα κελύφη είναι εκείνα που εμφανίζονται συχνότερα σε αρχαιολογικούς χώρους όπου μπορούν να βρεθούν τα ζωικά κατάλοιπα. Τις περισσότερες φορές, τα περισσότερα από τα ζωικά κατάλοιπα δεν επιβιώνουν. Συχνά αποσυντίθενται ή σπάνε λόγω διαφόρων περιστάσεων. Αυτό μπορεί να προκαλέσει δυσκολίες στον εντοπισμό των καταλοίπων και στην ερμηνεία της σημασίας τους.

Παραπομπές

Αρχαιολογία
Κλάδοι της αρχαιολογίας
Ζωολογία
Γερτρούδη της Σαξονίας

Η Γερτρούδη της Σαξονίας ή Γερτρούδη Μπιλούνγκ (Geertruida van Saksen, 1033 - 3 Αυγούστου 1113) από τον Οίκο των Μπίλλουνγκ ήταν κόμισσα της Ολλανδίας, κόμισσα της Φλάνδρας και αντιβασίλισσα της Ολλανδίας για λογαριασμό του ανήλικου γιου της.

Βιογραφία
Ήταν κόρη του Βερνάρδου Β΄ δούκα της Σαξονίας και της Εϊλίκα του Σβάινφουρτ|Εϊλίκας του Σβάινφουρτ]].  Παντρεύτηκε στον πρώτο της γάμο (1050) τον Φλόρις Α΄ κόμη της Ολλανδίας και όταν ο Φλόρις Α΄ σκοτώθηκε σε μάχη (1061) έγινε επίτροπος της Ολλανδίας για λογαριασμό του ανήλικου γιου της Ντιρκ Ε΄. 

Όταν ο Ντίρκ Ε΄ ενηλικιώθηκε, ο Γουλιέλμος Α΄ επίσκοπος της Ουτρέχτης, εκμεταλλεύτηκε την κατάσταση για να διεκδικήσει περιοχές, που ανήκαν στην Ολλανδία. Η Γερτρούδη με τον γιο της κατέφυγαν στα νησιά της Φριζίας, επιτρέποντας στον επίσκοπο Γουλιέλμο να καταλάβει τις αμφισβητούμενες περιοχές.  

Η Γερτρούδη παντρεύτηκε σε δεύτερο γάμο της (1063) τον Ροβέρτο, δεύτερο γιο του Βαλδουίνου Ε΄ κόμη της Φλάνδρας, ο οποίος έγινε κόμης ως Ροβέρτος Α΄ της Φλάνδρας (1071). Η Γερτρούδη και ο νέος της σύζυγος έγιναν κηδεμόνες του ανήλικου Ντιρκ. Ο γάμος αυτός έφερε στον Ντιρκ Ε΄ δώρο την Φλάνδρα μαζί με τα νησιά της Φριζίας και την περιοχή του Σκάλδη.

Οικογένεια
Με τον πρώτο της σύζυγο Φλόρις Α΄ κόμη της Ολλανδίας απέκτησε:

 Αλβέρτος γενν. π. 1051, μέλος του Συλλόγου (canon) του καθεδρικού της Λιέγης.
 Ντιρκ Ε΄ 1052-1091, κόμης της Ολλανδίας.
 Πέτρος γενν. π. 1053, μέλος του Συλλόγου του καθεδρικού της Λιέγης.
 Μπέρτα π. 1055-1094, παντρεύτηκε τον Φίλιππο Α΄ των Καπετιδών της Γαλλίας.
 Φλόρις γενν. π. 1055, μέλος του Συλλόγου του καθεδρικού της Λιέγης.
 Ματθίλδη γενν. π. 1057.
 Αδέλα γενν. π. 1061, παντρεύτηκε τον Βαλδουίνο Α΄ κόμη του Γκιν (Guînes).

Με τον δεύτερο σύζυγό της Ροβέρτο Α΄ κόμη της Φλάνδρας απέκτησε:

 Ροβέρτος Β΄ π. 1065-1111, κόμης της Φλάνδρας.
 Αδέλα π. 1064-1115, παντρεύτηκε πρώτα τον Κνούτο Δ΄ των Έστριντσεν της Δανίας και μετά τον Ρογήρο Α΄ Μπόρσα των Ωτβίλ δούκα της Απουλίας & Καλαβρίας.
 Γερτρούδη π. 1070-1117, παντρεύτηκε πρώτα τον Ερρίκο Γ΄ των Ρέγκιναρ κόμη του Λουβαίν και μετά τον Θεοδώριχο Β΄ δούκα της Λωρραίνης.
 Φίλιππος του Λου. Ο νόθος γιος του:
 Γουλιέλμου της Υπρ διεκδίκησε την κομητεία της Φλάνδρας.
 Ογίβη/Οζιβά, ηγουμένη στο αββαείο του Μεσίν (Messines).

Παραπομπές

Πηγές
Vice, Tyranny, Violence, and the Usurpation of Flanders (1071) in Flemish Historiography from 1093 to 1294, Jeff Rider, Violence and the Writing of History in the Medieval Francophone World, ed.Noah D. Guynn, Zrinka Stahuljak, (Boydell & Brewer, 2013)

Εξωτερικοί σύνδεσμοι
 

Κόμισσες της Φλάνδρας
Πρωσικό Εκπαιδευτικό Σύστημα

Πρωσικό Εκπαιδευτικό Σύστημα.

Ο όρος αναφέρεται στο σύστημα-τρόπο εκπαιδευσης που καθιερώθηκε στην Πρωσία ως αποτέλεσμα των εκπαιδευτικών μεταρυθμίσεων προς το τέλος του 18ου και αρχές του 19ου αιώνα.Χρησιμοποιείται ως σλόγκαν στις συζητήσεις γύρω απο το Αμερικάνικο σύστημα εκπαίδευσης που το υιοθέτησε
σε όλες τις σχολές της τριτοβάθμιας εκπαίδευσης των ΗΠΑ. Η χρήση του είναι υποτιμητική για την Αμερικάνικη εκπαίδευση γιατί θεωρείται πώς διδάσκει τυφλή υπακοή στην εξουσία και επιβάλλει τις διαφορές ανάλογα με την κοινωνική προέλευση.

Πρωσία
Λαμπαρενέ

Το Λαμπαρενέ (Lambaréné) είναι πόλη της Γκαμπόν, πρωτεύουσα της Επαρχίας του Μέσου Ογκοουέ, με πληθυσμό 25.257 κατοίκους (απογραφή του 2009). Βρίσκεται περίπου 75 χιλιόμετρα νοτίως του ισημερινού της Γης, ενώ η γύρω του περιοχή του καλύπτεται από το τροπικό δάσος της κεντρικής Αφρικής.

Το Λαμπαρενέ διαρρέεται από τον μεγάλο ποταμό Ογκοουέ (κοντά στη συμβολή του με τον Νγκουνιέ), ο οποίος τη χωρίζει σε τρία διαμερίσματα, καθώς σχηματίζει νησίδα: τα Rive Gauche (Αριστερά του ποταμού), Ile Lambaréné (Νήσος Λαμπαρενέ) και Rive Droite (Δεξιά του ποταμού). Οι συνοικίες Αντουμά και Αμπονγκό είναι κτισμένες στο Rive Droite. Οι συνοικίες Atongowanga, Sahoty, Dakar, Grand Village, Château, Lalala και Bordamur βρίσκονται στο Ile Lambaréné. Αλλά η πλειονότητα των κατοίκων ζει στη συνοικία Ισαάκ (Isaac), που είναι κτισμένο στο Rive Gauche, όπου και το αερόδρόμιο της πόλης.

Σήμερα το Λαμπαρενέ κατοικείται κυρίως από φυλές των Μπαντού, όπως είναι οι Beti-Pahuin (Φανγκ), Bapounou, Eshira και Myéné, φυλές που εκτόπισαν τους Πυγμαίους και εν μέρει τη φυλή Μπακαλέ προς τα ανατολικά και τα βόρεια της χώρας. Η οικονομία βασίζεται στην αλιεία στον ποταμό, με ένα νέο ποτάμιο λιμάνι να βρίσκεται υπό κατασκευή, ενώ η περιοχή είναι πλούσια σε παραγωγή ξυλείας και έχει πολλές φυτείες ελαιοφοινίκων.

Το κλίμα της περιοχής του Λαμπαρενέ είναι θερμό και υγρό, με μέση ετήσια θερμοκρασία 27 °C. Η εποχή των βροχών αρχίζει τον Οκτώβριο και λήγει τον Ιούνιο (περιέχει και μία σύντομη ξηρή εποχή τον Δεκέμβριο και Ιανουάριο).

Ο Σβάιτσερ

Ο Αλσατός θεολόγος και φιλάνθρωπος γιατρός Άλμπερτ Σβάιτσερ (1875-1965, Βραβείο Νόμπελ Ειρήνης 1952) ίδρυσε στο Λαμπαρενέ αρχικώς ένα πρόχειρο ιατρικό κέντρο για την περίθαλψη των ιθαγενών το 1913. Αργότερα, με την παγκόσμια φήμη που απέκτησε, το κέντρο εξελίχθηκε στο Ινστιτούτο Σβάιτσερ και στο σύγχρονο Νοσοκομείο Αλμπέρ Σβαϊτσέρ (Hôpital Albert Schweitzer), κτισμένο στο διαμέρισμα «Δεξιά του ποταμού», με τμήματα παθολογίας, χειρουργικής, παιδιατρικής, μαιευτήριο και οδοντιατρεία. Από το 1981 έχει και μία Μονάδα Ιατρικών Ερευνών, που εστιάζει στην έρευνα της ελονοσίας. Ο Σβάιτσερ διέμενε μονίμως στο Λαμπαρενέ από το 1939 μέχρι το 1948 και στη συνέχεια μοίραζε τον χρόνο του μεταξύ Λαμπαρενέ και Ευρώπης μέχρι τον θάνατό του. Ο τάφος του βρίσκεται στο Λαμπαρενέ.

Ας σημειωθεί ότι και ένας άλλος αξιόλογος Ευρωπαίος, έστω και λιγότερο διάσημος από τον Σβάιτσερ, διέμενε κατά καιρούς στην πόλη. Πρόκειται για τον ιταλικής καταγωγής Γάλλο εξερευνητή και αργότερα αποικιακό κυβερνήτη της Γαλλικής Ισημερινής Αφρικής Πιερ Σαβορνιάν ντε Μπραζά (1852-1905), το όνομα του οποίου φέρει και σήμερα η πρωτεύουσα της Δημοκρατίας του Κονγκό (Μπραζαβίλ)

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη-Πάτση», τόμος 16 (1972), σελ. 621.

Εξωτερικοί σύνδεσμοι
 

Λαμπαρενε
Μονή Παναγίτσας Λευκαΐτισσας Αρκαδίας

Η Ιερά Μονή Παναγίτσας Λευκαΐτισσας Αρκαδίας ήταν ένα ιστορικό, κατεστραμμένο σήμερα, μοναστήρι. Η μονή αυτή, βρισκόταν βόρεια του Άγιου Ιωάννη Αρκαδίας, στον συνοικισμό Μαντικέικα.

Ιστορία
Η μονή ιδρύθηκε πριν το 1740 από τον ιερομόναχο Δαμασκηνό Κουλιδά και ήταν αφιερωμένη στην Ζωοδόχο Πηγή. Πήρε την ονομασία Λευκαΐτισσα, λόγω της ύπαρξης Λευκών στον χώρο της. Μετά από παράκληση των Αγιαννιτών, ο Δαμασκηνός αφιέρωσε την μονή και την περιουσία της στην Μονή Λουκούς, όπου και ηγουμένευσε από το 1740 έως τον θάνατό του το 1760. Έτσι η εκκλησία της Παναγίτσας αποτέλεσε μετόχι της Λουκούς. 

Ο ναός της Παναγίτσας πυρπολήθηκε το 1826 από τις ορδές του Ιμπραήμ πασά και επειδή δεν ανακαινίστηκε, κατέρρευσε. Το 1835 ο ναός ήταν «παμπάλαιος και ερειπωμένος» και το μέρος «ακατοίκητον». Το 1838 η περιοχή πωλήθηκε στον Γεώργιο Σακελλαρίου, ο οποίος στη συνέχεια την μεταπώλησε στον Δημήτριο Γ. Μαντίκο.

Ο χώρος
Από την μονή δεν σώζεται πλέον κανένα κτίσμα. Στον χώρο της μονής έχει κτιστεί ο συνοικισμός Μαντικέικα. Το 1962, οι κάτοικοι του συνοικισμού κατασκεύασαν ένα προσκυνητάρι στην θέση της εκκλησίας, προς τιμήν της Ζωοδόχου Πηγής.

Σημειώσεις

Πηγές
 Νικολάου Φλούδα - Θυρεατικά, τόμος Γ': Άγιος Ιωάννης, μητρόπολις οικισμών Θυρέας, Αθήνα 1983

Μονές του νομού Αρκαδίας
Δήμος Βόρειας Κυνουρίας
Ύμνος της Καρελο-Φινλανδικής Σοβιετικής Σοσιαλιστικής Δημοκρατίας

Ο Κρατικός Ύμνος της Καρελο-Φινλανδικής ΣΣΔ (, Gimn Karelo-Finskoj SSR; ) ήταν ο εθνικός ύμνος της Καρελίας (ομοσπονδιακό υποκείμενο της Ρωσίας), όταν ήταν ξεχωριστή ΣΣΔ της Σοβιετικής Ένωσης και ήταν γνωστή ως Καρελο-Φινλανδική ΣΣΔ.

Φόντο 
Το 1945, η κυβέρνηση της Καρελο-Φινλανδικής ΣΣΔ προκήρυξε διαγωνισμό για την δημιουργία κρατικού ύμνου. Προκρίθηκε η σύνθεση του Καρλ Ραούτια (στίχοι του Άρμας Εϊκιέ) και έγινε επίσημος ύμνος στις αρχές της δεκαετίας του 1950. Χρησιμοποιήθηκε μέχρι το 1956, όταν η ΣΣΔ επαναπορροφήθηκε στην Ρωσική ΣΟΣΔ. Μαζί με τον ύμνο της Εσθονικής ΣΣΔ, ήταν οι μόνοι που δεν αναφέρονταν στο ρωσικό λαό.

Στίχοι

Φινλανδικοί και ρωσικοί στίχοι

Ελληνική μετάφραση
 Η πατρίδα του καρελο-φινλανδικού λαού μας,
 Ελεύθερη Βόρεια Σοβιετική δημοκρατία!
 Των πατρικών δασών μας η ομορφιά τις νύχτες αντανακλάται
 Στο δικό μας βόρειο σέλας που φωτίζεται στον ουρανό.

Ρεφρέν:
 Η Σοβιετική Ένωση είναι ανίκητη,
 Είναι του μεγάλου προγόνου του λαού μας γη αιώνια.
 Η πορεία της – πορεία της τιμής των λαών
 Παίρνει τους λαούς της Καρελίας, επίσης, προς τις νίκες.

 Η πατρίδα του Καλέβα, η πατρίδα των Ρούνων,
 Που το λάβαρο του Λένιν και του Στάλιν οδηγεί.
 Πάνω από τον εργατικό χαρούμενο λαό μας 
 Το φως του αστεριού της αδελφότητας των λαών ανατέλλει.

Ρεφρέν

 Η εργασία των λαών μας ανέστησε την πατρίδα μας,
 Αυτή τη χώρα υπερασπιζόμαστε όπως οι πατέρες μας στα παλαιά χρόνια.
 Τα πολεμικά μας σκι βιάζονται, τα σπαθιά μας χτυπούν. 
 Με την στρατιωτική δύναμη προστατεύουμε το Σοβιετικό Σάμπο.

Ρεφρέν

Παραπομπές

Δείτε επίσης 
 Ύμνος της Δημοκρατίας της Καρελίας

Εξωτερικοί σύνδεσμοι 
 Ύμνος της Καρελο-Φινλανδικής ΣΣΔ (Φωνητική έκδοση)
 Αρχείο MP3
 Στίχοι - nationalanthems.info
 Ρωσικοί στίχοι

Μουσική στη Φινλανδία
Ευδοκία Παλαιολογίνα

Η Ευδοκία Παλαιολογίνα ήταν κόρη του Μιχαήλ Η΄ Παλαιολόγου και της Θεοδώρας Βατάτζη. 

Το 1282 η Ευδοκία παντρεύτηκε τον Ιωάννη Β΄ Μεγάλο Κομνηνό, αυτοκράτορα της Τραπεζούντας με τον οποίο έκανε δύο παιδιά: τον Αλέξιο και τον Μιχαήλ. Το 1298, μετά το θάνατο του συζύγου της και την άνοδο του γιου της Αλέξιου στον θρόνο, επέστρεψε στο βασίλειο του αδελφού της στην Κωνσταντινούπολη, παίρνοντας μαζί της τον μικρότερο γιο της Μιχαήλ. 

Ο Ανδρόνικος Β΄, που είχε εν τω μεταξύ διαδεχθεί τον Μιχαήλ Η΄, θέλησε να παντρέψει την αδελφή του για πολιτικούς λόγους με τον Στέφανο-Ούρο Β΄ Μιλούτιν, βασιλιά της Σερβίας. Η Ευδοκία όμως αντέδρασε  και ο Στέφανος παντρεύτηκε τη Σιμωνίδα, κόρη του Ανδρόνικου από τη δεύτερη σύζυγό του, Γιολάντα του Μομφερράτου.

Εν τω μεταξύ, ο Αλέξιος Β΄ αποφάσισε να νυμφευτεί την Τζιατζιάκ Τζακέλι, μια πριγκίπισσα από τη Γεωργία. Ο θείος του Ανδρόνικος ωστόσο ζήτησε να ακυρωθεί αυτός ο γάμος, για να νυμφευτεί ο Αλέξιος την κόρη του ανώτερου αυλικού Νικηφόρου Χούμνου. Η Ευδοκία συμβούλεψε τον γιο της να κρατήσει τη Γεωργιανή σύζυγό του. Η Ευδοκία απεβίωσε το επόμενο έτος και ο ιστορικός Γουίλιαμ Μίλλερ υποθέτει, ότι τάφηκε στην εκκλησία του Αγίου Γρηγορίου Νύσσης .Σύμφωνα με τον Άντονυ Μπράιερ, η Ευδοκία έγινε μοναχή και έλαβε το όνομα Ευφημία .

Παραπομπές

Κόρες Βυζαντινών Αυτοκρατόρων
Βυζαντινοί του 13ου αιώνα
Ευδοκια
Έινταν Γκίλεν

O Έινταν Γκίλεν (Aidan Gillen, 24 Απριλίου 1968) είναι Ιρλανδός ηθοποιός.

Βιογραφία
Γεννήθηκε το 1968 στο Ντραμκόντρα του Δουβλίνου ως Έινταν Μέρφι.

Έχει παίξει σε διάφορες κινηματογραφικές ταινίες, μεταξύ αυτών Ο Σκοτεινός Ιππότης: Η Επιστροφή, Ο λαβύρινθος: Πύρινες δοκιμασίες, Οι ιππότες της Σανγκάης, Ο Λαβύρινθος: Η Τελική Δοκιμασία και Bohemian Rhapsody.

Στην τηλεόραση, έπαιξε από το 1999 ως το 2000 στο Queer as Folk και προτάθηκε για BAFTA καλύτερου ηθοποιού σε σειρά.

Έπειτα, από το 2004 ως το 2008 συμμετείχε στη σειρά The Wire, από το 2010 ως το 2011 στο Love/Hate και από το 2017 έως το 2020 στο Peaky Blinders. 

Από το 2011 παίζει στη σειρά Game of Thrones στον ρόλο του Πίτερ Μπέιλις και το 2012, το 2015 και το 2017 έλαβε υποψηφιότητα μαζί με όλο το καστ της σειράς για το Βραβείο Σωματείου Ηθοποιών καλύτερης ερμηνείας.

Επιπλέον, έχει πολλές συμμετοχές και στο θέατρο και έχει προταθεί μία φορά για βραβείο Tony Β' ανδρικού ρόλου για το έργο Ο Επιστάτης του Χάρολντ Πίντερ.

Παραπομπές

Ιρλανδοί άνδρες ηθοποιοί κινηματογράφου
Ιρλανδοί άνδρες ηθοποιοί τηλεόρασης
Ιρλανδοί άνδρες ηθοποιοί θεάτρου
Λούτρινο ζωάκι

Ένα λούτρινο ζωάκι ή λούτρινο παιχνίδι είναι ένα παιχνίδι ραμμένο από ένα κλωστοϋφαντουργικό προϊόν και γεμισμένο με ένα μαλακό υλικό.

Τα κλωστοϋφαντουργικά προϊόντα που χρησιμοποιούνται συνήθως περιλαμβάνουν λιτά υφάσματα και υφάσματα με πέλος όπως βελούδο ή πετσετέ ύφασμα. Τα κοινά υλικά γεμίσματος είναι συνθετικές ίνες από βάτα, βαμβάκι, άχυρο, ξυλόμαλλο, πλαστικά σφαιρίδια (plastic pellets) ή φασόλια. Τα λούτρινα παιχνίδια κατασκευάζονται σε πολλές διαφορετικές μορφές, συχνά μοιάζουν με ζώα, μυθικά πλάσματα, χαρακτήρες κινουμένων σχεδίων ή άψυχα αντικείμενα. Χρησιμοποιούνται συχνά ως αντικείμενα άνεσης, για ντεκόρ ή για συλλογή και δίδονται ως δώρα, όπως για την αποφοίτηση, την Ημέρα του Αγίου Βαλεντίνου ή σε γενέθλια.

Κούκλες
Βαγγέλης Γερμανός

Ο Βαγγέλης Γερμανός (πραγματικό όνομα Ευάγγελος Ι. Γεωργουλόπουλος, γεν. Πειραιάς, 14 Νοεμβρίου 1949) είναι Έλληνας συνθέτης, στιχουργός, τραγουδιστής και ηθοποιός.

Βιογραφία 
Γεννήθηκε και μεγάλωσε στον Πειραιά σε λαϊκή οικογένεια. Η μητέρα του τού αγόρασε την πρώτη του κιθάρα, όταν αυτός ήταν 11 χρονών. Σαν πρώτο δάσκαλο είχε τον Δημήτρη Γκόγκο, ή Μπαγιαντέρα. Μετά το Γυμνάσιο, ανέβηκε στη Θεσσαλονίκη όπου σπούδασε στο Τμήμα Μαθηματικών του ΑΠΘ για ένα χρόνο και τον επόμενο πήρε μεταγραφή για την Αθήνα όπου συνέχισε τις σπουδές του. Παράλληλα, σπούδασε κιθάρα και θεωρητικά. Ξεκίνησε την καριέρα του στο τραγούδι το 1972 με το συγκρότημα του Διονύση Σαββόπουλου, παίζοντας ηλεκτρική κιθάρα, τζουρά και τραγουδώντας στο Βρώμικο Ψωμί.

Το 1981 κυκλοφορεί τον πρώτο δίσκο του με τίτλο "Τα μπαράκια" ο οποίος σημείωσε μεγάλη επιτυχία. Το 1982 εξέδωσε το δεύτερο δίσκο του με τίτλο Ερωτικό κούρδισμα, από τον οποίο ακούστηκε περισσότερο το τραγούδι «Κρουαζιέρα», το 1984 τον δίσκο Βραχυκύκλωμα, το 1985 τον δίσκο "Χάδια και χαστούκια" και το 1994 τον δίσκο "Ασκήσεις".

Εκτός από το τραγούδι, έχει εμφανιστεί σε τηλεοπτικές σειρές, όπως τον Κόκκινο Κύκλο και σε κινηματογραφικές ταινίες, όπως Ο αδερφός μου κι εγώ.

Το 2014 υπήρξε κριτής στον παιδικό μουσικό διαγωνισμό "The Music School Greece". 

Η καλλιτεχνική πορεία του Βαγγέλη Γερμανού αποτέλεσε το θέμα του ντοκιμαντέρ "Μέσα μου βλέπω μονάχα θάλασσα", που πρωτοπαρουσιάστηκε το 2019.

Το Οκτώβρη του 2020 ερμήνευσε το παιδικό τραγούδι του Hippoβρύχιου με τίτλο Ποπ Κορν όπου κυκλοφορεί σε όλες τις ψηφιακές πλατφόρμες και στο κανάλι της Heaven Music στο Youtube

Δισκογραφία 
 1981 - Τα Μπαράκια
 1982 - Ερωτικό Κούρδισμα
 1984 - Βραχυκύκλωμα
 1985 - Χάδια Καί Χαστούκια
 1986 - Ζωντανή Περιπέτεια
 1987 - Ερωτόλογα
 1989 - Γιούπι - Για
 1992 - Ο Τροβαδούρος Σου
 1994 - Ασκήσεις
 2000 - Ελεύθερος Χρόνος (cd single)
 2000 - Ελεύθερος Χρόνος
 2001 - Εφ' όλης της ύλης
 2005 - Το Μαγικό Νησί
 2008 - Καμικάζι
 2013 - Τα Bluzάκια
 2014 - Καλοκαίρι Στην Αμοργό (Και Άλλες Ιστορίες) (με πολλούς ακόμα)

Παραπομπές 

Έλληνες τραγουδοποιοί
Έλληνες συνθέτες
Έλληνες στιχουργοί
Έλληνες άνδρες τραγουδιστές
Έλληνες άνδρες ηθοποιοί τηλεόρασης
Κωστής Χρήστου

Ο Κωστής Χρήστου είναι λαϊκός τραγουδιστής.

Ξεκίνησε την σταδιοδρομία του το 1971, ενώ το 1976 απέσπασε το Α΄ βραβείο στο Φεστιβάλ Ελλ. Τραγουδιού Θεσ/νίκης με το τραγούδι «Χίλιες φορές».

Δισκογραφία
Αλίμονο 1971
 «Κ. Χρήστου» (1973, ανατύπωση 1974)
 «Τί παράπονα είχες» (1975)
 «Χίλιες φορές» (1976)
 «Ένα πρωί» (1977)
 «14 χρυσες επιτυχίες» (1978)
 «Κάτι δειλινά» (1981)
 «Τώρα και πάντα» (1983)
 «Μια κι έξω» (1995)

Έλληνες άνδρες τραγουδιστές
Σεξουαλική διέγερση

Η σεξουαλική διέγερση είναι η διέγερση της σεξουαλικής επιθυμίας, κατά τη διάρκεια ή εν αναμονή της σεξουαλικής δραστηριότητας. Μια σειρά φυσιολογικών αποκρίσεων εμφανίζονται στο σώμα και το μυαλό ως προετοιμασία για σεξουαλική επαφή και συνεχίζονται κατά τη διάρκεια αυτής. Οι αντιδράσεις των γεννητικών οργάνων δεν είναι οι μόνες αλλαγές αλλά είναι αισθητές και απαραίτητες για συναινετική και άνετη σεξουαλική επαφή. Η ανδρική διέγερση θα οδηγήσει σε στύση και στη γυναικεία διέγερση η ανταπόκριση του σώματος προκαλεί τους σεξουαλικούς ιστούς όπως τις θηλές, το αιδοίο, την κλειτορίδα, τα κολπικά τοιχώματα και την κολπική λίπανση. Τα νοητικά ερεθίσματα και τα φυσικά ερεθίσματα, όπως η αφή και η εσωτερική διακύμανση των ορμονών, μπορούν να επηρεάσουν τη σεξουαλική διέγερση.

Η σεξουαλική διέγερση έχει διάφορα στάδια και μπορεί να μην οδηγήσει σε πραγματική σεξουαλική δραστηριότητα, πέρα ​​από μια ψυχική διέγερση και τις φυσιολογικές αλλαγές που την συνοδεύουν. Δεδομένης της επαρκούς σεξουαλικής διέγερσης, η σεξουαλική διέγερση στους ανθρώπους φτάνει στο αποκορύφωμά της κατά τη διάρκεια του οργασμού. Μπορεί επίσης να επιδιωχθεί, ακόμη και αν δεν υπάρξει οργασμός.
Ντενίς Τερέντιεφ

Ο Ντενίς Σεργκέγιεβιτς Τερέντιεφ (ρωσικά: Денис Сергеевич Терентьев), γεννημένος στις 13 Αυγούστου 1992, είναι Ρώσος ποδοσφαιριστής που αγωνίζεται ως αμυντικός στη Ζενίτ Αγίας Πετρούπολης.

Βιογραφία

Καριέρα στους συλλόγους

Υπήρξε μαθητευόμενος της Ακαδημίας της Ζενίτ. Στο Πρωτάθλημα Νέων πραγματοποίησε το ντεμπούτο του το 2010, στον αγώνα της 21ης αγωνιστικής απέναντι στην Τέρεκ - μπήκε ως αλλαγή στο 66ο λεπτό στη θέση του Αντρέι Βασίλιεφ. Αγωνίστηκε σ' ακόμα τρεις αγώνες της διοργάνωσης. Το επόμενο έτος συμμετείχε σε 21 αγώνες και πέτυχε δύο τέρματα. Το 2012, ο Λουτσιάνο Σπαλέτι τον κάλεσε στην πρώτη ομάδα και στις 13 Μαΐου, στην τελευταία αγωνιστική του Πρωταθλήματος Ρωσίας 2011-2012, ο Τερέντιεφ πραγματοποίησε το ντεμπούτο του στο πρωτάθλημα, καθώς μπήκε ως αλλαγή στο 89ο λεπτό (στη θέση του Τόμας Χούμποτσαν) στον εκτός έδρας αγώνα με την Ανζί (2:0).

Στις 6 Σεπτεμβρίου 2012, ο Τερέντιεφ μετεγράφη ως δανεικός (μέχρι το τέλος της χρονιάς 2012-2013) στη ΦΚ Τομ. Πραγματοποίησε το ντεμπούτο του στις 2 Οκτωβρίου στον αγώνα με τη Σπαρτάκ Νάλτσικ, όταν εισλήθε ως αλλαγή στη θέση του Πάβελ Γκόλισεφ στο 81ο λεπτό. Τη χρονιά 2012-2013, ο Τερέντιεφ συμμετείχε σε 15 αγώνες της ΦΚ Τομ στη Β' κατηγορία και πέτυχε ένα τέρμα, ενώ βοήθησε την ομάδα να επιστρέψει στην Α' κατηγορία. Στις 6 Ιουνίου 2013, ο δανεισμός παρατάθηκε μέχρι το τέλος της χρονιάς 2013-2014. Τον Φεβρουάριο του 2015 ανακοινώθηκε εκ νέου η παράταση του δανεισμού στη ΦΚ Τομ, ενώ αγωνιζόταν και για τη Ζενίτ-2 στην Γ' κατηγορία. Ωστόσο, τον Ιούλιο του 2015 μετεγράφη στην ΦΚ Ροστόφ. Τη χρονιά 2016-2017, συμμετείχε σε 12 αγώνες της ρωσικής ομάδας στην επιτυχή ευρωπαϊκή πορεία της, χωρίς να σημειώσει τέρμα.

Στις 5 Ιουνίου 2017 επέστρεψε στη Ζενίτ Αγίας Πετρούπολης.

Διεθνής

Μέχρι το 2012, ο Τερέντιεφ εκπροσώπησε τη Ρωσία στις εθνικές κάτω των 18 και κάτω των 19. Στις 8 Μαΐου 2013 συμπεριελήφθη στον ευρύ κατάλογο των ποδοσφαιριστών που κλήθηκαν στην Εθνική Νέων για προετοιμασία για το Ευρωπαϊκό Πρωτάθλημα Νέων 2013, αλλά δεν συμπεριλήφθη στον τελικό κατάλογο.

Στις 31 Μαΐου 2013 συμπεριελήφθη στον ευρύ κατάλογο της Φοιτητικής Εθνικής Ρωσίας για συμμετοχή στη Θερινή Πανεπιστημιάδα 2013 στην Καζάν, αλλά δεν συμπεριελήφθη στον τελικό κατάλογο.

Στατιστική

Στους συλλόγους

Διακρίσεις

Συλλογικές

Ζενίτ Αγίας Πετρούπολης
 Πρωτάθλημα Ρωσίας
 Πρωταθλητής (1): 2011-2012
ΦΚ Τομ
 Β' κατηγορία
 Δευτεραθλητής (1): 2012-2013
ΦΚ Ροστόφ
 Πρωτάθλημα Ρωσίας
 Δευτεραθλητής (1): 2015-2016

Παραπομπές

Εξωτερικοί σύνδεσμοι

Σελίδα του ποδοσφαιριστή στον ιστότοπο Sports.ru
Σελίδα του ποδοσφαιριστή στον ιστότοπο Sportbox.ru
Σελίδα του ποδοσφαιριστή στον ιστότοπο Transfermarkt.com

Ρώσοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Ρωσίας U19
Ποδοσφαιριστές Ζενίτ Αγίας Πετρούπολης
Ποδοσφαιριστές ΦΚ Τομ Τομσκ
Ποδοσφαιριστές ΦΚ Ροστόφ
Ποδοσφαιριστές Πρέμιερ Λιγκ Ρωσίας
Κύπελλο Ελλάδος υδατοσφαίρισης ανδρών 1993

Το Κύπελλο Ελλάδος πόλο ανδρών της περιόδου 1992–93 ήταν το 16ο στην ιστορία του θεσμού. Κυπελλούχος αναδείχθηκε ο Ολυμπιακός για 2η συνεχόμενη φορά, που ήταν και η 2η φορά στην ιστορία του.

Πρώτος σκόρερ της διοργάνωσης αναδείχθηκε ο Αλέξανδρος Παπανελλόπουλος του Ν.Α.Ο. Κέρκυρας με 17 τέρματα

Α' φάση 
Στους αγώνες της A' φάσης του Κυπέλλου συμμετείχαν οι ομάδες της Α2 και αυτές που ανέβηκαν στην Α1 για την περίοδο 1992-93.

{| class="wikitable" style="text-align: center; font-size:95%"
|-
! Ημερομηνία 
!width=220 | Γηπεδούχος
!width=62 | Σκορ
!width=280 | Φιλοξενούμενη
|-
|rowspan=7| Τετ 06/01/93
|align=right| Παναθηναϊκός Α.Ο.
|14−4
|align=left| Ο.Φ.Η
|-
|align=right| Α.Ο. Θρίαμβος Πατρών
| 6−17
|align=left| Ο.Φ. Θαλάσσης Θεσσαλονίκης
|-
|align=right| Πανιώνιος Γ.Σ.Σ. Νέας Σμύρνης
|6−13
|align=left| Ν.Α.Ο. Κέρκυρας
|-
|align=right| Ν.Ο. Βόλου-Αργοναύτες
| 9−12
|align=left| Α.Σ. Άρης Θεσσαλονίκης
|-
|align=right| Γ.Ν.Ο. Άρης Νικαίας
| 11−8 (7-7)
|align=left| Π.Α.Ο.Κ. Θεσσαλονίκης
|-
|align=right| Ν.Ο. Χαλκίδας
| ;
|align=left| Ε.Γ.Ο. Ηρακλείου ή Α.Ο. Παλαιού Φαλήρου
|-
|align=right| Ηλυσιακός Α.Ο.
| ;
|align=left| Ε.Γ.Ο. Ηρακλείου ή Α.Ο. Παλαιού Φαλήρου
|}

 B' φάση 
Στους αγώνες της B' φάσης του Κυπέλλου εισήλθαν και οι υπόλοιπες ομάδες της Α1.

 Συνθέσεις:
  Ολυμπιακός Πειραιώς (Μπόρις Ποπόφ): Βολτυράκης, Πλατανίτης, Βλάχος, Λούδης (3), Γιαννόπουλος Κ. (1), Χατζής, Βενετόπουλος (1), Σιδέρης, Αρώνης (3), Κραβαρίτης Δ., Λαδάς, Τζίνης, Παυλίδης Χ.
  Α.Ν.Ο. Γλυφάδας (Μπρούνο Σίλιτς): Βούρος, Μπερδές, Πεσματζόγλου Π., Στρατάκης Μαν., Δάνδολος (1), Παπαναστασίου Τ. (Ο "πιλότος"), Παπαναστασίου Μ. (1), Σελετόπουλος (1), Πάτερος (1), Πατέρας, Βλοντάκης Σπ., Κανελλόπουλος, Βαμβακάρης

Παραπομπές

Πηγές 
 εφ. ΘΕΣΣΑΛΟΝΙΚΗ, Πέμπτη 07.01.93, ένθετο ΣΠΟΡ σελ. 13 (29) - Ηλ. Βιβλιοθήκη Βουλής των Ελλήνων / Στοιχεία: Α.Α. 03863, 1993 (01) ΙΑΝΟΥΑΡΙΟΣ, αρχείο 0087 (Α' Φάση)
 εφ. ΘΕΣΣΑΛΟΝΙΚΗ, Πέμπτη 14.01.93, ένθετο ΣΠΟΡ σελ. 17 (31) - Ηλ. Βιβλιοθήκη Βουλής των Ελλήνων / Στοιχεία: Α.Α. 03863, 1993 (01) ΙΑΝΟΥΑΡΙΟΣ, αρχείο 0239 (B' Φάση)
 εφ. ΘΕΣΣΑΛΟΝΙΚΗ, Πέμπτη 11.02.93, ένθετο ΣΠΟΡ σελ. 13 (29) - Ηλ. Βιβλιοθήκη Βουλής των Ελλήνων / Στοιχεία: Α.Α. 03864, 1993 (02) ΦΕΒΡΟΥΑΡΙΟΣ, αρχείο 0242 (Προημιτελικοί)
 εφ. ΘΕΣΣΑΛΟΝΙΚΗ, Πέμπτη 18.03.93, ένθετο ΣΠΟΡ σελ. 15 (29) - Ηλ. Βιβλιοθήκη Βουλής των Ελλήνων / Στοιχεία: Α.Α. 03865, 1993 (03) ΜΑΡΤΙΟΣ, αρχείο 0377 (1οι ημιτελικοί)
 εφ. ΘΕΣΣΑΛΟΝΙΚΗ, Παρ. 26.03.93, ένθετο ΣΠΟΡ σελ. 10 (26) - Ηλ. Βιβλιοθήκη Βουλής των Ελλήνων / Στοιχεία: Α.Α. 03865, 1993 (02) ΜΑΡΤΙΟΣ, αρχείο 0528 (2οι ημιτελικοί)
 εφ. ΜΑΚΕΔΟΝΙΑ, Τρίτη 30.03.93, σελ. 7 - Ηλ. Βιβλιοθήκη Βουλής των Ελλήνων / Στοιχεία: Α.Α. 03919, 1993 (03) ΜΑΡΤΙΟΣ, αρχείο 0584 (Τελικός)

Εξωτερικοί σύνδεσμοι 
 Οι τελικοί του Κυπέλλου  www.novasports.gr

Κύπελλο Ελλάδος υδατοσφαίρισης ανδρών
Υδατοσφαίριση το 1993
Εθνικό άθλημα

Ως εθνικό άθλημα αναφέρεται ένα παιχνίδι που θεωρείται ότι είναι εγγενές κομμάτι της κουλτούρας ενός έθνους. Ορισμένα αθλήματα είναι de facto (μη καθιερωμένα από το νόμο) εθνικά αθλήματα, όπως το μπέιζμπολ στις Ηνωμένες Πολιτείες και το κρίκετ είναι στην Αγγλία, ενώ άλλα είναι de jure (καθιερωμένα από το νόμο) εθνικά αθλήματα, όπως το λακρός και το χόκεϊ επί πάγου στον Καναδά. Αυτά τα αθλήματα δεν πρέπει απαραίτητα να είναι τα πιο δημοφιλή, όπως το ποδόσφαιρο, η καλαθοσφαίριση ή το μπέιζμπολ, αλλά θεωρούνται ευρέως διαδεδομένα για τη χώρα ή σημαντικά για τον πολιτισμό της.

Παραπομπές 

Αθλητισμός
Βρετανικά και Ιρλανδικά Λιοντάρια

Τα Βρετανικά και Ιρλανδικά Λιοντάρια (αγγλικά: British and Irish Lions) είναι επίλεκτη ομάδα ράγκμπι γιούνιον με παίκτες από τα Εγχώρια Έθνη - τις εθνικές ομάδες της Αγγλίας, της Ιρλανδίας, της Σκωτίας και της Ουαλίας. Οι Lions είναι δοκιμαστική ομάδα και γενικά επιλέγονται σ' αυτή διεθνείς παίκτες, αλλά μπορούν να επιλεγούν παίκτες χωρίς συμμετοχές εθνικές ομάδες που είναι διαθέσιμοι σε οποιαδήποτε από τις τέσσερις χώρες.

Η ομάδα πραγματοποιεί περιοδείες κάθε τέσσερα χρόνια, μετέχοντας σε αγώνες εναντίων της Αυστραλίας, της Νέας Ζηλανδίας και της Νότιας Αφρικής. Η δοκιμαστική σειρά του 2009 έληξε με ήττα 2–1 από τη Νότια Αφρική, ενώ στη δοκιμαστική σειρά 2013 κέρδισε 2–1 την Αυστραλία. Στην πιο πρόσφατη σειρά δοκιμών του 2017 εναντίον της παγκόσμιας πρωταθλήτριας Νέας Ζηλανδίας, απέσπασε ισοπαλία 1–1 με 1 ισόπαλο παιχνίδι.

Ιστορία 
Από το 1888 και μετά, οι συνδυασμένες ομάδες ράγκμπι από το Ηνωμένο Βασίλειο της Μεγάλης Βρετανίας και της Ιρλανδίας περιόδευσαν στο νότιο ημισφαίριο. Η πρώτη περιοδεία ήταν μια εμπορική επιχείρηση και αναλήφθηκε χωρίς επίσημη υποστήριξη. Οι έξι επακόλουθες επισκέψεις απολάμβαναν αυξανόμενο βαθμό υποστήριξης από τις αρχές, πριν από την περιοδεία του 1910 στην Νότια Αφρική, η οποία ήταν η πρώτη εκπρόσωπος της περιοδείας των τεσσάρων εγχώριων εθνών.

Το 1949 οι τέσσερις Ενωτικές Ομοσπονδίες δημιούργησαν τυπικά μια Επιτροπή Περιοδειών και για πρώτη φορά, κάθε παίκτης της ομάδας των Lions του 1950 είχε παίξει διεθνώς πριν από την περιοδεία. Οι περιηγήσεις της δεκαετίας του 1950 εμφάνισαν υψηλά ποσοστά νίκης σε επαρχιακούς αγώνες, αλλά οι δοκιμαστικές σειρές τυπικά έπαυσαν ή εγκαταλήφθηκαν. Η νικήτρια σειρά 1971 (Νέα Ζηλανδία) και 1974 (Νότια Αφρική) άλλαξε αυτό το μοτίβο. Η τελευταία περιοδεία της ερασιτεχνικής περιόδου έλαβε χώρα το 1993.

Σύμβολα 
Για περισσότερο από μισό αιώνα, τα Λιοντάρια ήταν συνώνυμα με την κόκκινη φανέλα που αγκάλιαζε το συγχωνευμένο έμβλημα των τεσσάρων χωρών. Εντούτοις, πριν από το 1950 η ομάδα φορούσε φανέλες με οριζόντιες τρίχρωμες λωρίδες.

Παραπομπές

Πηγές

Εξωτερικοί σύνδεσμοι 

Ράγκμπι γιούνιον
Βασιλική Βελγική Ποδοσφαιρική Ομοσπονδία

H Βασιλική Βελγική Ποδοσφαιρική Ομοσπονδία (ολλανδικά: Koninklijke Belgische Voetbalbond, KBVB, γαλλικά: Union royale belge des sociétés de football association, URBSFA, γερμανικά: Königlicher Belgischer Fußballverband, KBFV) είναι το ανώτατο όργανο διοίκησης του ποδοσφαίρου και του ποδοσφαίρου σάλας στο Βέλγιο. Είναι ιδρυτικό μέλος της διεθνούς ομοσπονδίας FIFA (το 1904) και της UEFA (το 1954). Η ομοσπονδία έχει την έδρα της στην Περιοχή των Βρυξελλών, κοντά στο Στάδιο Κίνγκ Μποντουέν.

Συντονίζει τις δραστηριότητες των εθνικών ομάδων ανδρών, γυναικών και νέων του Βελγίου. Διοργανώνει επίσεις εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Τα επαγγελματικά πρωταθλήματα της χώρας διοργανώνονται από την Προ Λιγκ υπό την εποπτεία της Βασιλικής Βελγικής Ποδοσφαιρικής Ομοσπονδίας.

Παραπομπές

Εξωτερικοί σύνδεσμοι 

 Επίσημη ιστοσελίδα    

Ποδόσφαιρο στο Βέλγιο
Ομοσπονδίες μέλη της ΟΥΕΦΑ
Ποδοσφαιρική Ομοσπονδία Βοσνίας και Ερζεγοβίνης

Η Ποδοσφαιρική Ομοσπονδία Βοσνίας και Ερζεγοβίνης (λατινικό: Nogometni/Fudbalski Savez Bosne i Hercegovine, N/FSBiH, κυριλλικό: Ногометни/Фудбалски Савез Босне и Херцеговине, Н/ФСБиХ) είναι το ανώτατο όργανο διοίκησης του ποδοσφαίρου στη Βοσνία και Ερζεγοβίνη. Η έδρα της είναι στο Σαράγεβο. Διοργανώνει εθνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βοσνίας και Ερζεγοβίνης.

Ιστορία 
Ιδρύθηκε το 1920 στη Γιουγκοσλαβία ως υποομοσπονδία του ποδοσφαίρου με έδρα το Σαράγεβο, ενώ μετέπειτα η έδρα μεταφέρθηκε στο Μόσταρ. Επανιδρύθηκε το 1992 σαν η ποδοσφαιρική ομοσπονδία της Βοσνίας και Ερζεγοβίνης.

Το Μάιο του 2002, η Ποδοσφαιρική Ομοσπονδία Βοσνίας και Ερζεγοβίνης ενοποιήθηκε για να συμπεριλάβει και τους περιφερειακές ποδοσφαιρικές ενώσεις της Βοσνίας, την Ποδοσφαιρική Ένωση Σερβικής Δημοκρατίας, όπως και την ήδη ενοποιημένη Ποδοσφαιρική Ένωση Ερζέγ Βοσνίας. Το ενοποιημένο πρωτάθλημα της Βοσνίας και Ερζεγοβίνης με συλλόγους και από τις δύο οντότητες, ξεκίνησε την αγωνιστική περίοδο 2002-03.

Παραπομπές

Εξωτερικοί σύνδεσμοι 

 

Ποδόσφαιρο στη Βοσνία και Ερζεγοβίνη
Ομοσπονδίες μέλη της ΟΥΕΦΑ
Λουξεμβουργιανή Ομοσπονδία Ποδοσφαίρου

Η Λουξεμβουργιανή Ομοσπονδία Ποδοσφαίρου (γαλλικά: Fédération Luxembourgeoise de Football, FLF) είναι το ανώτατο όργανο διοίκησης του ποδοσφαίρου στο Λουξεμβούργο. Η έδρα της είναι στο Μοντερκάνζ, νότια της Πόλης του Λουξεμβούργου. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Λουξεμβούργου.

Ιστορία 
Στα τέλη του 1906, ιδρύθηκε η πρώτη ποδοσφαιρική ομάδα στο Λουξεμβούργο, η ΣΣ Φόλα Ες, ήδη σχεδόν δύο χρόνια αργότερα, υπήρχαν 13 ομάδες οι οποίες χρειάζονταν ένα διοικητικό όργανο. Η Λουξεμβουργιανή Ομοσπονδία Ποδοσφαίρου συστάθηκε το Νοέμβριο του 1908 με εκπροσώπους των 13 συλλόγων. Ενάμισι χρόνο αργότερα, την άνοιξη του 1910, η ομοσπονδία προσχώρησε στη FIFA και διοργανώθηκε για πρώτη φορά πρωτάθλημα ποδοσφαίρου. Το φθινόπωρο του 1911 ακολούθησε το πρώτο διεθνές παιχνίδι της εθνικής ομάδας εναντίον της Γαλλίας στην πρωτεύουσα του Λουξεμβούργου, η οποία, ωστόσο, ηττήθηκε με 1:4.

Παραπομπές

Εξωτερικοί σύνδεσμοι 

 Επίσημη ιστοσελίδα

Ποδόσφαιρο στο Λουξεμβούργο
Ομοσπονδίες μέλη της ΟΥΕΦΑ
Ρουμανική Ομοσπονδία Ποδοσφαίρου

Η Ρουμανική Ομοσπονδία Ποδοσφαίρου (ρουμανικά: Federaţia Română de Fotbal) είναι η ανώτατη διοικητική αρχή του ποδοσφαίρου στη Ρουμανία. Εδρεύει στο Βουκουρέστι. Είναι μέλος της FIFA από το 1923 και της UEFA από το 1955. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ρουμανίας.

Τα επαγγελματικά πρωταθλήματα της χώρας διοργανόνωνται από την Ένωση Επαγγελματικού Ποδοσφαίρου (LPF) υπό την εποπτεία της Ρουμανικής Ομοσπονδίας Ποδοσφαίρου.

Ιστορία 

Η πρώτη ποδοσφαιρική ένωση στη Ρουμανία συστάθηκε τον Οκτώβριο του 1909 με την ονομασία «Ομοσπονδία Αθλητικών Κοινωνιών της Ρουμανίας» (Asociaţiunea Societăţilor Atletice din România, ASAR), από τους τρεις υφιστάμενους συλλόγους εκείνης της εποχής: Κολέντινα Βουκουρεστίου, Ολίμπια Βουκουρεστίου και Γιουνάιτεντ Πλοέστι. Η πρώτη εγχώρια ποδοσφαιρική διοργάνωση, το «Ομοσπονδιακό Κύπελλο» (ASAR Cup) έλαβε χώρα μεταξύ Δεκεμβρίου 1909 και Ιανουαρίου 1910. Την 1η Δεκεμβρίου του 1912, το διοικητικό όργανο των ποδοσφαιρικών δραστηριοτήτων μετεξελίχθηκε σε «Επιτροπή Ποδοσφαίρου» (Comisiunea de Football-Asociaţie), ως τμήμα της Ένωσης Αθλητικών Ομοσπονδιών Ρουμανίας (Uniunea Federaţiilor Sportive din România, UFSR).

Στις 16 Φεβρουαρίου του 1930 συστάθηκε η «Ρουμανική Ομοσπονδία Ποδοσφαιρικών Συνδέσμων» (Federaţia Română de Fotbal Asociaţie), ένας ανεξάρτητος φορέας ο οποίος ανέλαβε την οργάνωση για τη συμμετοχή της Ρουμανίας στο Παγκόσμιο Κύπελλο στην Ουρουγουάη το ίδιο έτος. Η ομοσπονδία προσχώρησε στη Διεθνή Ποδοσφαιρική Ομοσπονδία (FIFA) κατά τη διάρκεια συνεδρίου στη Βουδαπέστη το 1931.

Στις 4 Μαΐου του 2009, για να γιορτάσει τα 100 χρόνια από τη σύστασή της, η Ρουμανική Ομοσπονδία Ποδοσφαίρου απονεμήθηκε το Τάγμα «Αθλητικής Αξίας» κλάσης 2-α (Ordinul „Meritul Sportiv”, clasa a II-a) για τα επιτεύγματά της στην υπηρεσία του ρουμανικού αθλητισμού, όπως και για τη συμβολή της στην προώθηση της εικόνας της Ρουμανίας στο εξωτερικό.

Παραπομπές

Εξωτερικοί σύνδεσμοι 

 

Ομοσπονδίες μέλη της ΟΥΕΦΑ
Ποδόσφαιρο στη Ρουμανία
Λαϊκή Σοβιετική Δημοκρατία της Χορασμίας

Η Λαϊκή Σοβιετική Σοσιαλιστική Δημοκρατία της Χορασμίας (, ) ήταν το διάδοχο κράτος του Χανάτου της Χίβα που δημιουργήθηκε τον Φεβορυάριο του 1920, όταν ο Χάνος παραιτήθηκε σε απάντηση στη λαϊκή πίεση. Ανακηρύχθηκε επίσημα από το Πρώτο Κουρουλτάι του Χορέζμ (Συνέλευση), στις 26 Απριλίου 1920. Στις 20 Οκτωβρίου 1923, μετατράπηκε στην Σοβιετική Σοσιαλιστική Δημοκρατία της Χορασμίας ().

Στις 27 Οκτωβρίου 1924 η ΣΣΔ της Χορασμίας διασπάστηκε στην Ουζμπεκική και την Τουρκμενική ΣΣΔ, καθώς και στην Αυτόνομη Περιφέρεια Καρακαλπάκ ως μέρος της οριοθέτησης της Κεντρικής Ασίας, σύμφωνα με τις εθνικότητες.

Πολιτική

Πρόεδρος της Επαναστατικής Επιτροπής 
 Χότζι Παχλαβόν Νιγιόζ Γιουσούφ (2 Φεβρουαρίου 1920 – Μάρτιος 1920)

Πρόεδρος της Προσωρινής Κυβέρνησης 
 Τζουμανιγιόζ Σουλτόν Μουραντόγκλι (Μάρτιος 1920 – 30 Απριλίου 1920)

Πρόεδροι του Προεδρείου της Συνέλευσης των Αντιπροσώπων του Λαού 
 Χότζι Παχλαβόν Νιγιόζ Γιουσούφ (30 Απριλίου 1920 – 6 Μαρτίου 1921)
 Κοτς Κορογκλί (6 Μαρτίου 1921 – 15 Μαΐου 1921) (Πρόεδρος της Προσωρινής Επαναστατικής Επιτροπής)
 Χουντοϋμπεργκάν Ντιβανόγκλι (15 Μαΐου 1921 – 23 Μαΐου 1921)

Πρόεδροι του Προεδρείου της Κεντρικής Εκτελεστικής Επιτροπής 

 Μουλά Νοζίρ (23 Μαΐου 1921 – Ιούνιος 1921)
 Αλλαμπεργκάν (Ιούνιος 1921 – Σεπτέμβριος 1921)
 Ατά Μακσούμ Μαντραχιμογκλί (Σεπτέμβριος 1921 – 27 Νοεμβρίου 1921)
 Τζανγκιμπάι Μουροντογκλί (27 Νοεμβρίου 1921 – 23 Ιουνίου 1922)
 Αμπντούλλα Αμπντουραχμόν Χοτζαογκλί (23 Ιουνίου 1922 – 20 Οκτωβρίου 1923)
 Κ. Σαφαρογκλί (20 Οκτωβρίου 1923 – 1924)
 Σουλτονκάρι Τζουμανιγιόζ (1924)
 Τεμουρχότζα Γιαμινογκλί (1924 – 17 Φεβρουαρίου 1925)

Γεωγραφία 
Η Λαϊκή Σοβιετική Δημοκρατία του Χορέζμ συνόρευε με την Αυτόνομη Σοβιετική Σοσιαλιστική Δημοκρατία του Τουρκεστάν στα βόρεια και νότια και με την Λαϊκή Σοβιετική Σοσιαλιστική Δημοκρατία της Μπουχάρα στα ανατολικά. Τα δυτικά σύνορα ήταν μια προσεγγιστική συνέχεια της δυτικής ακτής της λίμνης Αράλης, και συνόρευε με την Κιργιζική ΑΣΣΔ (το σημερινό δυτικό Καζακστάν). Η περιοχή είχε έκταση 62,200 τετραγωνικών χιλιομέτρων και πληθυσμό πάνω από 600,000 άτομα. Το 62.5% του πληθυσμού ήταν Ουζμπέκοι, το 28.6% Τουρκμένοι, το 3.5% Καζάκοι και το 3.0% ήταν Καρακαλπάκ. Η πρωτεύουσα ήταν η Χίβα.

Δείτε επίσης 
 Χορασμία
 Χανάτο της Χίβα
 Λαϊκή Σοβιετική Δημοκρατία της Μπουχάρα

Παραπομπές

Εξωτερικοί σύνδεσμοι 
 
 Ιστορία της Λαϊκής Σοβιετικής Δημοκρατίας της Χορασμίας: Το Πρώτο Χορασμιακό Κουρουλτάι
 Ιστορία της Λαϊκής Σοβιετικής Δημοκρατίας της Χορασμίας: Εξέγερση του Ντζούναϊντ Χαν

Πρώην κράτη της Κεντρικής Ασίας
Ιστορία του Τουρκμενιστάν
Ιστορία του Ουζμπεκιστάν
Δημοκρατίες της Σοβιετικής Ένωσης
Λαϊκές Δημοκρατίες
Ιθωμαία

Τα Ιθωμαία ήταν η κύρια ετήσια εορτή των Μεσσηνίων στην αρχαιότητα. Ήταν μια εορτή αφιερωμένη στον Ιθωμάτα Δία το ιερό του οποίου ήταν στην κορυφή του όρους Ιθώμη της Μεσσηνίας, όπου υπήρχε και μαντείο του οποίου η βάση του τρίποδα είναι εντοιχισμένη στο νοτιοανατολικό άκρο του ναού της Παναγίας της Βουλκανιώτισσας στο επάνω μοναστήρι του Βουλκάνου ή αλλιώς το μοναστήρι της κορυφής ή καθολικό του Βουλκάνου το οποίο κτίστηκε το 7ο αιώνα. Η εορτή των Ιθωμαίων περιελάμβανε αθλητικούς αγώνες, μουσικούς αγώνες, θεατρικές παραστάσεις  και διάφορες εκδηλώσεις λόγου και τέχνης. Η όλη ιεροτελεστία γίνονταν γύρω από το χρυσοελεφάντινο άγαλμα του Ιθωμάτα Δία όπου οι εννέα μούσες το έλουζαν στη κλεψύδρα κρήνη, η οποία τρέχει ακόμα νερό. 

Στα Ιθωμαία έλαβε μέρος και ο θρυλικός λυράρης της αρχαιότητας, Θάμυρις, ο οποίος θέλησε να συναγωνιστεί τις εννέα μούσες στο τραγούδι και αυτές από την αλαζονεία τους τον τύφλωσαν. Τότε φεύγοντας για την πατρίδα του την Θράκη και καθώς περνούσε τον ποταμό της περιοχής, πέταξε μέσα την λύρα του και έτσι το ποτάμι έλαβε το όνομα Βαλύρα. Στους νεότερους χρόνους κατά επέκταση, το όνομα αυτό δόθηκε στην κωμόπολη της Βαλύρας την οποία διασχίζει ο ποταμός.    Τις πληροφορίες για τα Ιθωμαία μας τις δίνει ο περιηγητής Παυσανίας στον ''Μεσσηνιακά''. Μετά την καταστροφή της Αρχαίας Μεσσήνης από τον Αλάριχο, πέφτει και η αυλαία των Ιθωμαίων της αρχαιότητας.

Αρχαίες ελληνικές εορτές
Ποδοσφαιρική Ομοσπονδία Ισλανδίας

Η Ποδοσφαιρική Ομοσπονδία Ισλανδίας (ισλανδικά: Knattspyrnusamband Íslands, KSÍ) είναι το όργανο διοίκησης του ποδοσφαίρου στην Ισλανδία. Εδρεύει στο Ρέικιαβικ και είναι μέλος της UEFA και της FIFA από το 1954. Διοργανώνει εθνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ισλανδίας.

Παραπομπές

Εξωτερικοί σύνδεσμοι 
 
 Η Ισλανδία  στον ιστότοπο της FIFA
 Η Ισλανδία στον ιστότοπο της UEFA

Ποδόσφαιρο στην Ισλανδία
Ομοσπονδίες μέλη της ΟΥΕΦΑ
Ποδοσφαιρική Ομοσπονδία Καζακστάν

Η Ποδοσφαιρική Ομοσπονδία Καζακστάν (καζακικά: Қазақстанның Футбол Федерациясы, ҚФФ) είναι το όργανο διοίκησης του ποδοσφαίρου στο Καζακστάν. Εδρεύει στο Αλμάτι. Διοργανώνει εθνικά ερασιτεχνικά πρωταθλήματα. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Καζακστάν.

Τα επαγγελματικά πρωταθλήματα της χώρας διοργανόνωνται από την Ένωση Επαγγελματικού Ποδοσφαίρου (ПФЛ) υπό την εποπτεία της Ποδοσφαιρικής Ομοσπονδίας Καζακστάν.

Ιστορία 
Η Ποδοσφαιρικής Ομοσπονδίας Καζακστάν ιδρύθηκε το 1992 με την αναδιοργάνωση της Σοβιετικής Δημοκρατικής Ομοσπονδίας Ποδοσφαίρου της Καζακικής ΣΣΔ (που δημιουργήθηκε το 1989). Το ίδιο έτος έγινε μέλος της Διεθνούς Ποδοσφαιρικής Ομοσποδνίας (FIFA) και της Ασιατικής Συνομοσπονδίας Ποδοσφαίρου (AFC). Η ίδρυσή της σηματοδότησε την αρχή της διοργάνωσης του καζακικού ποδοσφαίρου σύμφωνα με τα διεθνή πρότυπα. Η ҚФФ έχει εξελιχθεί στη μεγαλύτερη αθλητική ομοσπονδία της χώρας, το ποδόσφαιρο στο Καζακστάν θεωρείται ως «βασιλιάς του αθλητισμού», καταλαμβάνοντας την πρώτη θέση στις προτιμήσεις των φιλάθλων.

Το 1992, η ομοσπονδία διεξήγαγε διοργανώσεις επαγγελματικού επιπέδου, όπως το πρωτάθλημα και το κύπελλο. Παρόλο που κατείχε την ιδιότητα μέλους, η ҚФФ δεν είχε τη δυνατότητα να συμμετάσχει σε επίσημες διεθνείς διοργανώσεις για εθνικές ομάδες, επομένως από τα μέσα του τέλους του 1992 έως και τον Απρίλιο του 1994 συμμετείχε σε περιφερειακές διοργανώσεις μαζί με άλλες πρώην ΣΣΔ της Σοβιετικής Ένωσης από την Κεντρική Ασία όπως το Ουζμπεκιστάν, το Κιργιζιστάν, το Τατζικιστάν και το Τουρκμενιστάν. Το 1994 η ҚФФ έγινε τελικά αποδεκτή ως πλήρες μέλος της FIFA και της AFC. Η απόφαση να ενταχθεί στην AFC λήφθηκε μετά από ψηφοφορία. Ο πρώτος αγώνας της εθνικής ομάδας με ομάδα εκτός της Κεντρικής Ασίας πραγματοποιήθηκε τον Δεκέμβριο του 1995.

Το 2000, η ​​Ποδοσφαιρική Ομοσπονδία Καζακστάν έγινε υποψήφιο μέλος της Ένωσης Ευρωπαϊκών Ποδοσφαιρικών Ομοσπονδιών (UEFA) και έλαβε την πλήρη ένταξή της δύο χρόνια αργότερα. Το 2008, η ομοσπονδία δημιούργησε ένα σημαντικό τουρνουά Κ-17, το Προεδρικό Κύπελλο Καζακστάν.

Παραπομπές

Εξωτερικοί σύνδεσμοι 
 
 Το Καζακστάν  στον ιστότοπο της FIFA
 Το Καζακστάν στον ιστότοπο της UEFA

Ποδόσφαιρο στο Καζακστάν
Ομοσπονδίες μέλη της ΟΥΕΦΑ
Mambo Italiano (ταινία)

Το Μάμπο ιταλιάνο είναι καναδέζικη ταινία του 2003 σκηνοθετημένη από τoν Εμίλ Γκοντρό. Το σενάριο γράφτηκε από τον Γκοντρό, με βάση το έργο του Στίβ Γκαλούτσιο.

Η ταινία παρουσιάζει τον Λούκε Κίρμπι στο ρόλο του Άντζελο Μπαρμπερίνι, ένα νεαρό γκέι που αγωνίζεται να βρει τον τρόπο να φανερωθεί στην ιταλο-καναδέζικη οικογένειά του.

Ο Γκαλούτσιο , με τη σειρά του, είχε δημιουργήσει την τηλεοπτική κωμική σειρά ''Bella ciao'', η οποία διερεύνησε παρόμοια θέματα σχετικά με την "σύγκρουση των πολιτισμών". Η Κλαούντια Φέρρι, η οποία έπαιξε το ρόλο της αδελφής του Αντζελο, Άννα στο ''Μάμπο ιταλιάνο'', είχε τον πρωταγωνιστικό ρόλο στη σειρά Bella Ciao.

Υπόθεση 
Ο Άντζελο Μπαρμπερίνι  είναι ένας 30χρονος ιταλο-καναδός, χάρη στους γονείς του, τη Μαρία και τον  Τζίνο, που μετανάστευσαν από την Ιταλία, στον Καναδά πριν από το γάμο. Ο νεαρός άντρας αποφασίζει πως είναι ώρα να φύγει από το πατρικό σπίτι για να ζήσει μόνος του. Οι γονείς δεν βλέπουν με καλό μάτι την απόφαση του γιου τους, αλλά αλλάζουν γνώμη , όταν ο καλύτερος φίλος του Άντζελο, ο Νίνο, και αυτός ιταλικής προέλευσης, πηγαίνει να ζήσει με τον γιο τους. Μέχρι, όμως, να ανακαλύψουν ότι στην πραγματικότητα οι δύο τους έχουν μια ρομαντική σχέση. Έτσι αρχίζουν τα προβλήματα, με πολλές αναφορές στα σημαντικότερα στερεότυπα για τους Ιταλούς (ενώ δεν αναφέρονται μόνο προς τους γκέι).

Η ταινία συνεχίζει με την αργή αποδοχή των γονιών προς το σεξουαλικό προσανατολισμό του Άντζελο, που πρέπει να αντιμετωπίσει και τη ρηξη μεταξύ αυτών και του Νίνο. Ο τελευταίος αποφασίζει να παντρευτεί μια γυναίκα καθώς δεν μπορεί να ζήσει ανοιχτά την ομοφυλοφιλία του, και θα συνεχίσουν να έχουν μια διπλή ζωή.

Στον επίλογο βλέπουμε τον Άντζελο να αρραβωνιάζεται με κάποιον άλλο και τους γονείς να περπατούν περήφανοι στους δρόμους της ιταλικής περιοχής του Μόντρεαλ.

Ταινίες του 2003
Αγγλόφωνες ταινίες
Ιταλόφωνες ταινίες
Γαλλόφωνες ταινίες
Καναδικές ταινίες
Καναδικές κωμικές ταινίες
Καναδικές δραματικές ταινίες
Καναδικές ταινίες συσχετιζόμενες με ΛΟΑΤ
Κροατική Ποδοσφαιρική Ομοσπονδία

Η Κροατική Ποδοσφαιρική Ομοσπονδία (κροατικά: Hrvatski nogometni savez, HNS) είναι το όργανο διοίκησης του ποδοσφαίρου στην Κροατία. Εδρεύει στο Ζάγκρεμπ και είναι μέλος της UEFA και της FIFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Κροατίας.

Τα επαγγελματικά πρωταθλήματα της χώρας διοργανόνωνται από τις ποδοσφαικές ενώσεις των συλλόγων της Πρβα Λίγκα και της Ντρούγκα Λίγκα υπό την εποπτεία της Ρουμανικής Ομοσπονδίας Ποδοσφαίρου.

Ιστορία 
Ο οργανισμός έχει τις ρίζες του στην «Κροατική Αθλητική Ομοσπονδία» (Hrvatski sportski savez), η οποία ιδρύθηκε στις 8 Οκτωβρίου του 1909 στο Ζάγκρεμπ, τη στιγμή που η Κροατία ανήκε στην Αυστρουγγαρία. Η ομοσπονδία ήταν υπεύθυνη για όλα τα αθλήματα στη χώρα και πρώτος της πρόεδρος διετέλεσε ο Χίνκο Βερθ, πρόεδρος του ποδοσφαιρικού συλλόγου ΧΑΣΚ. H HNS θεωρεί ότι η ίδρυσή ημερομηνία ίδρυσής της είναι η 13η Ιουνίου του 1912, όταν συστάθηκε το ποδοσφαιρικό τμήμα της Κροατικής Αθλητικής Ομοσπονδίας και ο αρχηγός του, ο Μίλοβαν Ζόριτσιτς, διετέλεσε πρώτος πρόεδρος.

Μετά το τέλος του Β΄ Παγκοσμίου Πολέμου, η Κροατία έγινε μέλος της ΣΟΔ Γιουγκοσλαβίας και η Ποδοσφαιρική Ομοσπονδία Γιουγκοσλαβίας με έδρα το Βελιγράδι ανέλαβε ως κύριο όργανο διοίκησης του ποδοσφαίρου στη χώρα.

Όταν η διάλυση της Γιουγκοσλαβίας άρχισε να ξετυλίγεται στις αρχές της δεκαετίας του 1990, η πολιτική κατάσταση αντικατοπτριζόταν και στα γήπεδα ποδοσφαίρου. Στις 13 Μαΐου του 1990 σημειώθηκε μια περίφημη ταραχή στο στάδιο Μαξιμίρ στο Ζάγκρεμπ και διέκοψε τον αγώνα πρωταθλήματος μεταξύ Ντιναμό Ζάγκρεμπ και Ερυθρού Αστέρα. Στις 3 Ιουνίου του 1990 πραγματοποιήθηκε στο ίδιο στάδιο η φιλική αναμέτριση μεταξύ της Γιουγκοσλαβίας και της Ολλανδίας και περίπου 20.000 Κροάτες οπαδοί αποδοκίμασαν τον εθνικό ύμνο της Γιουγκοσλαβίας. Στις 26 Σεπτεμβρίου 1990 οι οπαδοί της Χάιντουκ Σπλιτ πραγματοποίησαν βίαιη εισβολή στο Πόλιουντ κατά τη διάρκεια ενός αγώνα πρωταθλήματος με την Παρτιζάν. Στις 17 Οκτωβρίου του 1990 διεξήχθη ο πρώτος αγώνας της νεοσυσταθείσας εθνικής ομάδας ποδοσφαίρου της Κροατίας, φιλικός εναντίον των Ηνωμένων Πολιτειών, και μετά το τέλος της περιόδου 1990-91 οι Κροατικοί σύλλογοι αποφάσισαν να εγκαταλείψουν τις γιουγκοσλαβικές διοργανώσεις.

Μετά την επίσημη κήρυξη της ανεξαρτησίας της Κροατίας στις 8 Οκτωβρίου του 1991, η Κροατική Ποδοσφαιρική Ομοσπονδία ζήτησε τη διεθνή αναγνώριση και τελικά επανεντάχθηκε στη FIFA στις 3 Ιουλίου του 1992 και στην UEFA στις 17 Ιουνίου του 1993.

Παραπομπές

Εξωτερικοί σύνδεσμοι 
 
 Η Κροατία  στον ιστότοπο της FIFA
 Η Κροατία στον ιστότοπο της UEFA

Ποδόσφαιρο στην Κροατία
Ομοσπονδίες μέλη της ΟΥΕΦΑ
Μολδαβική Ομοσπονδία Ποδοσφαίρου

Η Μολδαβική Ομοσπονδία Ποδοσφαίρου (ρουμανικά: Federația Moldovenească de Fotbal, FMF) είναι το όργανο διοίκησης του ποδοσφαίρου στη Μολδαβία. Εδρεύει στο Κισινάου. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Μολδαβίας.

Ιστορία 
Ιδρύθηκε το 1990 και έγινε μέλος της Ένωσης Ευρωπαϊκών Ποδοσφαιρικών Ομοσπονδιών (UEFA) το 1993, ενώ το 1994 προσχώρησε στη Διεθνή Ποδοσφαιρική Ομοσπονδία (FIFA).

Λογότυπο 
Το λογότυπο της Μολδαβικής Ομοσπονδίας Ποδοσφαίρου έχει εξελιχθεί με το πέρασμα του χρόνου. Ένα νέο λογότυπο παρουσιάστηκε το 2016.

Παραπομπές

Εξωτερικοί σύνδεσμοι 
 
 Η Μολδαβία  στον ιστότοπο της FIFA
 Η Μολδαβία στον ιστότοπο της UEFA

Ποδόσφαιρο στη Μολδαβία
Ομοσπονδίες μέλη της ΟΥΕΦΑ